Nintendo Switch

Nintendo Switch er en spillkonsoll utviklet av Nintendo. Konsollen er en hybridenhet med skjerm og batteri, som kan brukes enten som en håndholdt spillkonsoll, eller kobles til en større skjerm ved å plasseres inni en tilkoblet dokkingstasjon. Nintendo Switch har to avtakbare trådløse kontrollere, kalt Joy-Con, som kan brukes individuelt eller festes på et håndkontroll-feste for å gi form som en tradisjonell håndkontroll. Joy-Conene kan registrere bevegelser og har en nyutviklet vibrasjonsmotor på innsiden, kalt HD Rumble, som gir tilbakemelding fra spill i form av ulike typer vibrasjoner. Etterfølgeren til Nintendo Switch er Nintendo Switch 2.

Nintendo Switch gikk under kodenavnet NX og ble avduket for første gang 20. oktober 2016. Konsollen ble lansert 3. mars 2017. Spillene til konsollen leveres på minnebrikker, som plasseres i en åpning på toppen av enheten. Den første utgaven av konsollen hadde en batterilevetid på fra 2,5 til 6 timer og den kan lades opp når den plasseres i dokkingstasjonen eller ved bruk av en ladekabel. Fem ulike spill kom ut samtidig med lanseringen av Nintendo Switch 3. mars 2017, blant annet The Legend of Zelda: Breath of the Wild, 1-2-Switch og Super Bomberman R.

I 2019 kom det ut en oppgradert utgave av Nintendo Switch med forbedret batterilevetid, som tillater fra 4,5 til 9 timer spilling mellom hver ladning. Samme året kom det også ut en mindre utgave av konsollen som bare støtter håndholdt spilling, kjent som Nintendo Switch Lite. I 2021 gav Nintendo ut en oppgradert Nintendo Switch med en ny og større OLED-skjerm.

Nintendo har per 31. mars 2025 solgt 152,12 millioner Nintendo Switch-konsoller. Salget av konsollen har vært sterkt drevet av Nintendos egenutviklede titler, deriblant The Legend of Zelda: Breath of the Wild, Mario Kart 8 Deluxe, Super Mario Odyssey, Super Smash Bros. Ultimate, Pokémon Sword / Shield, Animal Crossing: New Horizons og Pokémon Scarlet / Violet, som hver har solgt over 25 millioner kopier. Etterfølgeren Nintendo Switch 2 ble avduket 16. januar 2025 og har internasjonal lansering 5. juni 2025.

 Spill til Nintendo Switch 
En eksempelsamling av spill som er utgitt eller annonsert til Nintendo Switch.
miniatyr|Nintendo Switch i bærbar modus, med Joy-Conene festet på sidene av konsollen.
 Animal Crossing: New Horizons
 Arms
 Astral Chain
 Bayonetta 3
 Donkey Kong Country: Tropical Freeze
 Doom Eternal
 Farming Simulator
 Fortnite
 FIFA 23
 Fire Emblem: Three Houses
 Just Dance 2022
 Kirby and the Forgotten Land
 Mario Kart 8 Deluxe
 Mario + Rabbids Sparks of Hope
 Luigi's Mansion 3
 Mario Party Superstars
 Metroid Dread
 Minecraft Overwatch
 Pokémon Legends: Arceus
 Pokémon Scarlet og Violet
 Ring Fit Adventure
 Rocket League
 Sonic Mania
 Splatoon 3
 Stardew Valley
 Super Mario Odyssey
 Super Smash Bros. Ultimate
 The Elder Scrolls V: Skyrim
 The Legend of Zelda: Tears of the Kingdom
 The Witcher 3: Wild Hunt
 Untitled Goose Game
 WarioWare: Get It Together!
 Wolfenstein II
 Yoshi's Crafted World
 Xenoblade Chronicles 3

 Nintendo Switch Lite 
miniatyr|Nintendo Switch Lite
20. september 2019 gav Nintendo ut en ny versjon av Nintendo Switch som kun kan brukes i håndholdt modus. Konsollen har kontrollere innebygd som ikke kan tas av, noe som gjør at en må kjøpe Joy-Cons til spill som er avhengig av disse kontrollene. Per 2021 er spillene 1-2 Switch, Super Mario Party, Nintendo Labo, Just Dance-serien, Ring Fit Adventure og Fitness Boxing spill man ikke kan spille på vanlig Nintendo Switch Lite uten Joy-Con-kontrollere. Switch Lite mangler og vibrasjonsmotoren og IR-sensoren en finner i standardvarianten.

Nintendo Switch Lite er lettere, mindre og billigere enn en standard Switch, men kan ikke kobles opp til en TV.

 Referanser 

 Eksterne lenker 


Kategori:Spillkonsoller fra Nintendo